Λίστα με κατάλληλες και ακατάλληλες παραλίες για κολύμπι στην Αττική δημοσίευσε το ΠΑΚΟΕ δηλαδή το Πανελλήνιο Κέντρο Οικολογικών Ερευνών

Συνολικά 323 μετρήσεις πραγματοποίησε το ΠΑΚΟΕ σε παραλίες της Αττικής. Πήρε δείγμα από το νερό σε αποστειρωμένα μπουκάλια, τα μετέφερε σε ψυγείο στα πιστοποιημένα εργαστήρια, όπου σε διάστημα έξι ωρών έγιναν οι αναλύσεις.

Το κέντρο εξέτασε τις εξής παραμέτρους:

• Κολοβακτηρίδια

• Εντερόκοκκοι

• Ε-Coli

• Φυσικοχημικές παράμετροι (απορρυπαντικά, ορυκτέλαια, φαινόλες) και μη εργαστηριακά εκτιμούμενες οπτικές παράμετροι (χρώμα, επιπλέοντα αντικείμενα,θολερότητα).

Κυρίως παρακολουθούνται οι ακτές που συγκεντρώνουν σημαντικό αριθμό λουομένων, καθώς επίσης και οι ακτές που παρουσιάζουν ιδιαίτερο ενδιαφέρον από αισθητική, τουριστική, περιβαλλοντική άποψη κ.λπ.

Τα αποτελέσματα της έρευνας: Από τις 323 παραλίες οι 252 (78.2%) είναι κατάλληλες παράλιες για κολύμβηση και οι 71 (22%) είναι ακατάλληλες.

Πιο συγκεκριμένα οι ακατάλληλες παραλίες είναι οι εξής:

παραλία Ελευσίνας

παραλία Νεράκι, στη Νέα Πέραμο δίπλα στη Σχολή Πυροβολικού και στην παραλία κοντά στο στρατόπεδο Αντρές Καλλίνοκης

στη Σαλαμίνα

στην Κακιά Σκάλα

στην Κινέτα, στους Αγίου Θεοδώρους

στην Κακιά Θάλασσα (στην παραλία Κερατέας)

στην παραλία στο Αυλάκι στο Πόρτο Ράφτη

στην παραλία Αρτέμιδα στη Λούτσα

στην παραλία του Σχοινιά

στην Αγία Μαρίνα στην παραλία Ειρήνης

στη παραλία Ωρωπού στο Φάρο και στην παραλία Σκάλα Ωρωπού

στην παραλία Χαλκούτσι, στο Δήλεσι (στην αρχή της παραλίας)

στην πλαζ του Αγίου Κοσμά

κάποια σημεία στην παραλία Γλυφάδας και της Βούλας

στην παραλία στο Καβούρι

στην αριστερή παραλία στον Φλοίσβο

στην Αγία Μαρίνα

στον Πειραιά στην πλατεία Αλεξάνδρας

στο Αλεποχώρι

στο Πόρτο Γερμανός στον Άγιο Νικόλαο

στον Ορμό της Σαλαμίνας

και στο Ξένο